बर’ बिजोंनि फरायसालिफोराव थारैनो प्रभिनसिलाइस खालामनांगौ होन्नानै दाबि खालामनायजों लोगोसे बि टि आर गोरोबथानि दफा बादियै बर’ रावखौ आसामनि मावख’आरि लोगो राव महरै थिसननांगौ होननानै दाबि खालामनायजों लोगोसे सिभिल सार्भिस आनजादआव बर’ रावखौ सोसननांगौ होननानै दाबि दैखांदों। मख’बावनाय जायोदि आसामनि सोलोंथाय मन्थ्रि डः हिमेन्ट बिस्व शर्माजों दुलाराय बर’ फरायसा आफादनि थान्दै हानजाया आयेन फरायसालिमानि जेंनाखौ बोस्रांनानै होनांगौ दाबि दैखाङो आरो सिटेत आनजादआव उथ्रिसारनाय बिजाथिफोरनोबो गुदि एबा गेजेर फरायसालिनि फोरोंगिरि मासियाव थिसन्थाय होनांगौ होन्नानै बुङो। बे हाबाफारियावनो दुलाराय बर’ फरायसा आफादनि लेङाइ आफादगिरि जयन्त बसुमतारी, नेहाथारी खोरोमदाव औवारिजों लोगोसे गुबुन-गुबुन बिबाननि बिबानगिरिफोरा बाहागो लायो।